Þess er vænst að landsmenn íhugi þau lífsgæði sem felast í því að geta lesið og tjáð sig í rituðu máli . Háskólinn á Akureyri , Amtsbóksafnið og Akureyrarstofa standa að undirbúningi á degi læsis á Íslandi og eru landsmenn hvattir til að leggja frá sér verk og lesa fyrir sig og aðra kl. 11:00 – 11:15 . Ennfremur er fólk hvatt til þess að skipuleggja sjálft læsisviðburði . Það má gera með því að lesa upp fyrir hvert annað , segja sögur , fara með ljóð eða á annan hátt nota málið til ánægjulegra samskipta . Hugmyndahefti um læsisviðburði má nálgast hér Á degi læsis 8. september bjóða samstarfsstofnanir um dag læsis upp á : Ráðstefnur um læsi . Háskólinn á Akureyri stendur fyrir tveimur ráðstefnum um læsi 10. og 11. sept . Sjá dagskrá hér og hér . Framhaldssögu fyrir börn . Goðsögnin um tár Litla hestsins , stendur öllum dagblöðum og vikublöðum til boða . Alþjóðasamtök blaðaútgefenda WAN gefa söguna og teikningar en þýðingin er í boði starfsmanna HA og Amtsbókasafnsins . Sýningu í bæjarstjórnarsalnum . Akureyringum er boðið í Gallerí Ráðhús 8. september til að koma á framfæri óskum sínum til handa bæjarbúum fyrir næstu fimm árin . Hugmyndahefti um viðburði á degi læsis sjá fyrr í þessari frétt .